সিলেট প্রতিনিধি ॥ সিলেট-ফেঞ্চুগঞ্জ সড়কের দক্ষিণ সুরমার পারাইরচক মোড়ে বাস ও লেগুনার মুখোমুখি সংঘর্ষে ৩ জন নিহত ও ১০ জন আহত হয়েছেন। নিহতরা হলেন- ফেঞ্চুগঞ্জ উপজেলার পশ্চিমপাড়া মানিককোনা গ্রামের রকিব আলী (৭৫), একই গ্রামের জাফুর মিয়া (৪০) ও আরেকজনের নাম জানা যায় যায়নি। দুর্ঘটনায় নিহত তিনজনই লেগুনা যাত্রী। আহতদের সিলেট এমএজি ওসমানী মেডিক্যাল কলেজ হাসপাতালে ভর্তি করা হয়েছে। শুক্রবার দুপুর দেড়টার দিকে এ দুর্ঘটনা ঘটে। নিহতরা ফেঞ্চুগঞ্জের মানিককোনা থেকে সিলেট আসার পথে ছিলেন। এর মধ্যে দু’জন ঘটনাস্থলে এবং একজনকে হাসপাতালে নিয়ে আসার পর মৃত্যু হয়। সিলেট মেট্রোপলিটন পুলিশের অতিরিক্ত উপ-কমিশনার জিদান আল মুছা জানান, দক্ষিণ সুরমার মোগলাবাজার থানার পারাইরচক মোড়ের নির্মাণাধীন ট্রাক স্ট্যান্ডের কাছে দ্রুতগতিতে আসা বাস ও লেগুনার মুখোমুখি সংঘর্ষ ...